APZ-KR-493/ 2025

**Rektor Akadémie Policajného zboru v Bratislave**

 podľa čl. 26 ods.2 „Štatútu Akadémie Policajného zboru v Bratislave“ (ďalej len „akadémia“) a čl. 1 ods. 2 a čl. 2 ods. 1 až 3 „Zásad výberového konania na obsadzovanie pracovných miest vysokoškolských učiteľov, pracovných miest výskumných pracovníkov, funkčných miest profesorov a docentov a funkcií vedúcich zamestnancov na akadémii“, vydaných v zmysle § 77 ods. 1 zákona č. 131/2002 Z. z. o vysokých školách a o zmene a doplnení niektorých zákonov v súlade s § 15 ods. 1 písm. d) a § 5 ods. 1 zákona č. 552/2003 Z. z. o výkone práce vo verejnom záujme.

**v y h l a s u j e**

**výberové konanie**

**na obsadenie pracovných miest vysokoškolských učiteľov a vedúceho zamestnanca**

**Katedra verejnej správy a krízového manažmentu**

**docent 1 miesto PT – 10**

Na zastávanie funkcie docent na katedre verejnej správy a krízového manažmentu Akadémie Policajného zboru v Bratislave sa vyžaduje vysokoškolské vzdelanie III. stupňa a spĺňa kritéria vyplývajúce z požadovanej úrovne kritérií titulu docent podľa § 75 ods. 4 zákona č. 131/2002 Z. z. o vysokých školách a o zmene a doplnenie niektorých zákonov. Odborné znalosti v problematike bezpečnosti Slovenskej republiky, krízového manažmentu a kritickej infraštruktúry. Prax v oblasti vonkajšej a vnútornej bezpečnosti štátu, ako aj tvorby bezpečnostno-právnych dokumentov, formovanie trendov a koncepcií z hľadiska bezpečnosti, publikačná činnosť, komunikatívnosť, spoľahlivosť, bezúhonnosť.

Predpokladaná pracovná náplň je podľa NV SR č. 354/2018 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov 17.10.01 Tvorivé riešenie najzložitejších úloh rozvoja vedy a techniky zamerané na rozvíjanie poznania v študijnom odbore, tvorivá aplikácia výsledkov výskumu do pedagogickej činnosti, vedenie prednášok, vedenie doktorandov, výskumná činnosť a zverejňovanie jej výsledkov, vedenie výskumných tímov, ktoré vykonáva učiteľ vysokej školy po získaní vedecko-pedagogického titulu alebo umelecko-pedagogického titulu.

Platová trieda 10 ( v rozmedzí podľa doterajšej praxe od 1.470,- € do 2.006,50€ + osobný príplatok z Kolektívnej zmluvy150,-€).

**Katedra informatiky a manažmentu**

**profesor 1 miesto PT-11**

Na zastávanie funkcie profesor na katedre informatiky a manažmentu Akadémie Policajného zboru v Bratislave sa vyžaduje vysokoškolské vzdelanie III. stupňa a spĺňa kritéria vyplývajúce z požadovanej úrovne kritérií titulu profesor podľa § 75 ods. 4 zákona č. 131/2002 Z. z. o vysokých školách a o zmene a doplnenie niektorých zákonov .Odborné a pedagogické znalosti v oblasti bezpečnostného manažmentu, publikačná činnosť, odborná a pedagogická spôsobilosť, organizačné schopností, komunikatívnosť, spoľahlivosť, bezúhonnosť. Minimálne desať rokov odbornej praxe.

Predpokladaná pracovná náplň je podľa NV č. 354/2018 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov 17.01.01. Tvorivá špecializovaná a systémová práca zahrňujúca rozvíjanie poznania v študijnom odbore a objasňovanie vzťahov s ostatnými študijnými odbormi, tvorivá aplikácia výsledkov výskumu do pedagogickej a vedeckej výchovy, vedenie prednášok a utváranie podmienok na interdisciplinárne formy práce, formovanie trendov a koncepcií v oblasti vedy, ktoré vykonáva učiteľ vysokej školy po získaní vedecko-pedagogického titulu alebo umelecko-pedagogického titulu.

Platová trieda 11 ( v rozmedzí podľa doterajšej praxe od 1.586, 50 € do 2.166,- € + osobný príplatok z Kolektívnej zmluvy 150,-€).

**Podmienky pre účastníkov výberového konania**

Uchádzači na miesto docent a profesor predložia aj:

 a) profesijný životopis,

 b) doklad o dosiahnutom najvyššom vzdelaní, akademických a pedagogických tituloch,

 c) doklad o vedeckej a pedagogickej činnosti a doterajšej praxi,

 d) overené doklady o ďalšom prípadnom získanom vzdelaní,

 e) prehľad o publikačnej činnosti,

 f) výpis z registra trestov nie starší ako tri mesiace.

**Knižnica**

**vedúci 1 miesto PT- 9**

Na zastávanie funkcie vedúci knižnice Akadémie Policajného zboru v Bratislave sa vyžaduje vysokoškolské vzdelanie II. stupňa, odbor knižničné a informačné vedy. Prax a pracovné skúsenosti v oblasti akademických knižníc, prax v riadiacej pozícii, organizačné schopnosti tímovej spolupráce, analytické myslenie samostatnosť, flexibilita, iniciatíva ďalšieho rozvoja akademickej knižnice ovládanie Microsoft Office. Aktívna znalosť anglického jazyka.

Predpokladaná pracovná náplň je podľa NV č. 354/2018 Z. z., ktorým sa ustanovujú katalógy pracovných činností pri výkone práce vo verejnom záujme a o ich zmenách a dopĺňaní v znení neskorších predpisov 10.09.04 Komplexne zabezpečovanie a koordinovanie náročných špecializovaných knižnično-informačných činnosti na úseku doplňovania, spracovania správy uchovávania a sprístupňovania knižnično-informačných fondov, revízie a preventívnej ochrany dokumentov, poskytovanie špecializovaných knižničných služieb a zabezpečovanie ďalšej vysoko špecializovanej agendy knižnice, analytických a rozvojových materiálov v oblasti svojej špecializácie. Výskum v oblasti knižničná a informačná veda a medziodborový výskum v oblasti historických vied, spoločenských a humanitných vied.

Platová trieda 09 ( v rozmedzí podľa doterajšej praxe od 1.179, 50 € do 1.416,-€ + zvýšenie tarifného platu o 5% osobný príplatok z Kolektívnej zmluvy 150,-€ a príplatok za riadenie 110,-€.

**Podmienky pre účastníkov výberového konania**

Uchádzači na miesto vedúceho predložia aj:

a) štruktúrovaný profesijný životopis

b) doklad o dosiahnutom najvyššom vzdelaní

c) prehľad praxe

d) výpis z registra trestov

Uchádzači zašlú prihlášky do výberového konania na adresu: kancelária rektora Akadémie Policajného zboru v Bratislave, Sklabinská 1, PSČ: 83517 do **07.02.2025.** Výberové konanie sa uskutoční **dňa 18.02.2025 o 09**,**00** h na Akadémii Policajného zboru v Bratislave, blok U, II. poschodie, č. dv. 333.

Uchádzač, ktorého prihláška bude zaslaná po termíne, prípadne nebude obsahovať náležitosti uvedené v požiadavkách vypísaného výberového konania, nebude zaradený do výberového konania.

 Stanislav Šišulák